<classify> Kulwa Mzee, Dar es Salaam Mwenyekiti wa Chama cha Demokrasia na Maendeleo Chadema,Freeman Mbowe, ameiomba mahakama impe muda aweze kupumzika kutokana na afyayake, ambapo amesema anaumwa homa ya dengue, malaria na shinikizo la damu. Mbowe kupitia Wakili wake Peter Kibatala aliifahamisha hayo Mahakamaya Hakimu Mkazi Kisutu mbele ya Hakimu Mkazi Mkuu, Thomas Simba leo JumanneNovemba 26, wakati kesi hiyo ilipokuja kwa ajili ya mshtakiwa huyo kuhojiwa namawakili wa Jamhuri. Mkurugenzi Msaidizi wa Mashtaka, Faraja Nchimbi amedai kesiimekuja kwa ajili ya kujibu maswali ya upande wa mashtaka baada ya kumalizakujitetea na kwamba wako tayari kuendelea. Wakili Kibatala amedai kuwa kama mawakili wako tayari kuendelealakini shahidi Mbowe hali yake siyo nzuri hivyo aliomba apumzike. Amedai kwa sababu kesi hiyo ni ya jinai pamoja na kuumwa kwakehoma ya dengue, malaria na shinikizo la damu ameona ni muhimu kutii mahakama nakuja kusikiliza kesi hiyo. Mshtakiwa aliruhusiwa kutoka Hospitali ya Agha Khan alikokuwaamelazwa Novemba 22 mwaka huu, hivyo ameomba kupumzika kwa sababu hali yake sinzuri. Kwa sababu yeye ni shahidi na anatakiwa kujibu maswali, tunaombaahirisho, amedai Kibatala. Akijibu hoja hiyo, Nchimbi amedai wiki iliyopita walipokeataarifa ya kuumwa kwa Mbowe iliyoambatanishwa na vyeti vya matibabu. Amedai wanaamini kuwa tangu Novemba 22 mshitakiwa aliporuhusiwana kwa kuwa hakuna maelekezo mengine ya daktari atakuwa amepumzika vya kutoshana amepona. Hata hivyo waliomba ahirisho kwa siku ya leo na kesi iendelee kamailivyopangwa. Hakimu Simba alisema kuwa afya ya mshtakiwa ni jambo la msingihivyo aliahirisha kesi hiyo hadi Novemba 28, 29 na Desemba 2, 3 na 4 mwaka huukwa ajili ya kusikilizwa.  <topic>: KITAIFA 